
SHAJRA E AALIYAH QADIRIYYAH BARKAATIYYAH RAZVIYYAH 
RIDWANULLAHI TA'ALA ALAIHIM AJMAEEN 
ILAA YAWM-ID-DEEN 





1) Yaa Ilaahi rehem farma Mustafa SallAllahu 
“Alaihi Wa Sallam ke waaste, 
Yaa RasoolAllah SallAllahu “Alaihi Wa Sallam 
karam kijiye Khuda ke waaste. 


2) Mushkileiñ hal kar Shah e Mushkil Kusha ke 
waaste, 
Kar balaayeiñ rad Shaheed e Karbala ke waaste. 


3) Sayyid e Sajjad ke sadqe meiñ saajid rakh 
mujhe, 
IIm e Haq de Baaqir e Ilm e huda ke waaste. 


4) Sidq e Saadiq ka tasadduq saadiq-ul-Islam 
kar, 
Be ghazab raazi ho Kaazim aur Raza ke waaste. 


5) — Behr e Ma'ruf o Sarri ma'ruf de be khood 
sari, 
Jund e Haq meiñ gin Junaid e ba safa ke 
waaste. 


6) BehresShiblii Sher e Haq duniya ke kuttoñ 
se bacha, 
Ek ka rakh ‘Abd e Waahid be riya ke waaste. 


7) Bul-Farah ka sadga kar gham ko farah de 
husn o sa'd 
Bul-Hasan aur Boo-Sa’eed e sa’dza ke waaste. 


8)  Qadiri kar Qadiri rakh Qadiriyofi meih 
uttha, 
Qadr e “AbdulQadir e Qudratnuma ke waaste. 


9) Ahsan Allahu lahum rizqan se de rizq e 
Hasan, 
Banda e Razzaaq Taaj ul Asfiya ke waaste. 


10) Nasraabii Saalih ka sadga Saalih o Mansoor 
rakh, 
De Hayaat e Deen Muhiyy e Jaanfiza ke waaste. 


11) Toore irfan o uloo o hamd o husn o baha, 
De “Ali Moosa Hasan Ahmad Baha ke waaste. 


12) Behr e Ibraahim mujh par naar e gham 
gulzaar kar, 
Bheek de Daata Bikhaari Baadshaah ke waaste. 


13) Khaana e Dil ko ziya de rooh e Imaañ ko 
Jamaal, 
Shah Ziya Mawla Jamaal ul Awliya ke waaste. 


14) De Muhammad ke liye rozi kar Ahmad ke 
liye, 
Khwaan e Fazlullaah se Hissah gadaa ke 
waaste. 


15) Deen o Duniya ke mujhe barkaat de 
barkaat se, 
‘Ishq e Haq de 'Ishgii ishq e intimaa ke waaste. 


16) Hubb e Ahl e Bayt de Aal e Muhammad ke 
liye, 
Kar Shaheed e “ishq e Hamza peshwaa ke 
waaste. 


17) Dil ko achha tan ko suthhra jaan ko 
purnoor kar, 
Achhe pyaare Shams e Deeh Badr-ul-'Ulaa ke 
waaste. 


18) Dil ko achha tan ko suthhra jaan ko 
purnoor kar, 
Suthhre pyaare Noor e Haq shams-ud-duha ke 
waaste. 


19) Donoñ ‘aalam meiA ho mujh par teri 
rehmat ka nuzool, 
Shah Ameer e ‘Aalam ahl e safa ke waaste. 


20) Naam e naami hai jinka Hazrat Ghulaam 
Muhiyyiddeen, 
Bakhshde mujh ko tu unke ittiqa ke waaste. 


21) Mujhko Awlaad e Rasool e ba-safa ka rakh 
ghulaam, 
Shaah Awlaad e Rasool e ba-ziya ke waaste. 


22) Qawlo failo haal sab meiñ mujh ko tu 
sacha hi rakh, 
Shah Muhammad Saadiq e mard e Khuda ke 
waaste. 


23) Do Jahaañ meiñ khaadim e Aal e 
Rasoolullah rakh, 
Hazrat e Aal e Rasool e muqtada ke waaste. 


24) Noor e Imaan, Noor e Qalb o Noor e qabr o 
hashr de, 
Bul-Hussain Ahmad e Noori ziya ke waaste. 


25) Kar ataa Ahmad Raza Ae Ahmad e Mursal 
hameiñ, 
Mere Mawla Hazrat e Ahmad Raza ke waaste. 


26) Saaya e jumla Mashaaikh yaa Khuda hum 
par rahe, 
Rehem farma Aal-ur-Rahma Mustafa ke 
waaste. 


27) Yaa Ilaahi Ghawth e A'zam ke ghulaamon 
mein kar qubool, 
Humshabeeh e Ghawth e A'zam Mustafa Raza 
ke waaste. 


28) Meri qismat ki buraayi neki se karde badal, 
Hazrat e Bul-Qaasim e khair o huda ke waaste. 


29) Hubb e Awlaad e Rasool e Paak de dil meiñ 
racha, 
Shaah Awlaad e Rasool e rehnumaa ke waaste. 


30) Yaallaahi behr e Hazrat Mustafa Haidar 
Hasan, 
Husn o safwat kar “ataa unke gadaa ke waaste. 


31) Yaallaahi amn o Imaañ de amaanatdaar 
rakh, 
Murshidii Sayyid Ameen e be-riya ke waaste. 


32) Yaa Khuda Akhtar Raza ko gulshan e Islam 
meiñ, 
Kar shagufta har ghari Apni Raza ke waaste. 


33) Yaa Khuda Aal e Raza ko charkh par Islam 
ke, 
Rakh daraksha har ghari Apni Raza ke waaste. 


34) Yaa Mujeeb as-Sayi lee harf e Du'a karle 
qubool, 
Ashraf ul ‘Ulama Mujeeb e khushliga ke 
waaste. 


35) Sadqain ayaañ ka de chhe ‘Ain ‘Izz o ‘Ilm o 
“Amal, 
‘Attw o ‘Irf o ‘Aafiyat is be-nawa ke waaste. 

Yaa llaahi Har Jagah Teri “Ataa Ka Saath Ho, 
Jab Pare Mushkil Shah e Mushkil Kusha Ka Saath Ho. 


Yaa llaahi Bhool Jaauñ Naz'a Ki Takleef Ko, 
Shaadi e Deedare Husn e Mustafa Ka Saath Ho. 


Yaa llaahi Gor E Teerah Ki Jab Aaye Sakht Raat, 
Unke Pyaare Moonh Ki Subh e Jaafiza Ka Saath Ho. 


Yaa llaahi Jab Pare Mahshar Meiñ Shor e Daar O Geer, 
Amn Dene Waale Pyaare Peshwa Ka Saath Ho. 


Yaa llaahi Jab Zabaaneiñ Baahar Aayeiñ Pyaas Se, 
Saahib e Kawthar Shahe Jood o “Ataa Ka Saath Ho. 


Yaa Ilaahi Sard Mohri Par Ho Jab Khursheed e Hashr, 
Sayyid e Be-Saaya Ke Zille e Liwaa Ka Saath Ho. 


Yaa Ilaahi Garmi e Mahshar Se Jab Bharke Badan, 
Daaman e Mahboob Ki Tthandi Hawaa Ka Saath Ho. 


Yaa Ilaahi Naama e A'maal Jab Khulne Lageih, 
“Aib Posh e Khalq Sattaare Khata Ka Saath Ho. 


Yaa Ilaahi Jab Bahein Aankhein Hisaab e Jurm Meih, 
Un Tabassum Rez Honto Ki Du'a Ka Saath Ho. 


Yaa Ilaahi Jab Hisaab e Khandah e Bejaa Rulaaye, 
Chashm e Giryaan e Shafi’ e Murtaja Ka Saath Ho. 


Yaa llaahi Rang Laayeiñ Jab Meri Be-Baaqiyaañ, 
Unki Neechi Neechi Nazroñ Ki Hayaa Ka Saatho Ho. 


Yaa llaahi Jab Chaluñ Taareek Raah e Pul Siraat, 
Aaftaab e Haashmi Noor ul Huda Ka Saath Ho. 


Yaa llaahi Jab Sar e Shamsheer Par Chalna Pare, 
“Rabbii Sallim” Kehne Waale Ghamzudaa Ka Saath Ho. 


Yaa llaahi Jo Du'ae Naik Meiñ Tujhse Karuñ, 
Qudsiyoñ Ke Lab Se Aameeñ Rabbana Ka Saath Ho. 


Yaa llaahi Jab Raza Khwaab e Giraa Se Sar Utthaae, 
Daulat e Bedaar Ishq e Mustafa Ka Saath Ho. 


